CELEX: 32021R1985
Language: el
Date: 2021-11-15 00:00:00
Title: Κανονισμός (ΕΕ) 2021/1985 του Συμβουλίου της 15ης Νοεμβρίου 2021 για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/1
               
            
         ΚΑΝΟΝΙΣΜΟΣ (ΕΕ) 2021/1985 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα εν όψει της κατάστασης στη Λευκορωσία (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 765/2006 του Συμβουλίου (2) θέτει σε ισχύ την απόφαση 2012/642/ΚΕΠΠΑ και προβλέπει ειδικότερα τη δέσμευση κεφαλαίων και οικονομικών πόρων και απαγορεύει τη διάθεση κεφαλαίων ή οικονομικών πόρων σε πρόσωπα, οντότητες και φορείς που ευθύνονται για σοβαρές παραβιάσεις των ανθρωπίνων δικαιωμάτων ή για την καταστολή της κοινωνίας των πολιτών και της δημοκρατικής αντιπολίτευσης, ή των οποίων οι δραστηριότητες υπονομεύουν σοβαρά κατ’ άλλον τρόπο τη δημοκρατία ή το κράτος δικαίου στη Λευκορωσία ή επωφελούνται από το καθεστώς Λουκασένκο ή το στηρίζουν.
                  
               
                     (2)
                  
                  
                     Στις 15 Νοεμβρίου 2021, το Συμβούλιο εξέδωσε την απόφαση (ΚΕΠΠΑ) 2021/1990 (3), η οποία εισάγει ένα πρόσθετο κριτήριο καταχώρισης που επιτρέπει την εφαρμογή στοχευμένων περιοριστικών μέτρων κατά φυσικών ή νομικών προσώπων, οντοτήτων ή φορέων που διοργανώνουν ή συμβάλλουν σε δραστηριότητες του καθεστώτος Λουκασένκο, οι οποίες διευκολύνουν την παράνομη διέλευση των εξωτερικών συνόρων της Ένωσης ή τη μεταφορά απαγορευμένων εμπορευμάτων και την παράνομη μεταφορά εμπορευμάτων υπό περιορισμό, συμπεριλαμβανομένων επικίνδυνων εμπορευμάτων, στο έδαφος της Ένωσης.
                  
               
                     (3)
                  
                  
                     Η εν λόγω τροποποίηση πρέπει να αντικατοπτρίζεται στον κανονισμό (ΕΚ) αριθ. 765/2006, προκειμένου να καταστεί δυνατή η ορθή και ομοιόμορφη εφαρμογή της απαγόρευσης σε ολόκληρη την Ένωση.
                  
               
                     (4)
                  
                  
                     Συνεπώς, ο κανονισμός (ΕΚ) αριθ. 765/2006 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 2 του κανονισμού (ΕΚ) αριθ. 765/2006, προστίθεται η ακόλουθη παράγραφος:
            
               
                  «6.   Το παράρτημα I περιλαμβάνει επίσης κατάλογο με:
                  
                              α)
                           
                           
                              τα φυσικά ή νομικά πρόσωπα, οντότητες και φορείς ως προς τα οποία, σύμφωνα με το άρθρο 4 παράγραφος 1 στοιχείο γ) της απόφασης 2012/642/ΚΕΠΠΑ, έχει διαπιστωθεί από το Συμβούλιο ότι διοργανώνουν ή συμβάλλουν σε δραστηριότητες του καθεστώτος Λουκασένκο, οι οποίες διευκολύνουν:
                              
                                          i)
                                       
                                       
                                          την παράνομη διέλευση των εξωτερικών συνόρων της Ένωσης, ή
                                       
                                    
                                          ii)
                                       
                                       
                                          το μεταφορά απαγορευμένων εμπορευμάτων και την παράνομη μεταφορά εμπορευμάτων υπό περιορισμό, συμπεριλαμβανομένων επικίνδυνων εμπορευμάτων, στο έδαφος της Ένωσης, και
                                       
                                    
                        
                              β)
                           
                           
                              τα νομικά πρόσωπα, οντότητες ή φορείς τα οποία, σύμφωνα με το άρθρο 4 παράγραφος 1 στοιχείο δ) της απόφασης 2012/642/ΚΕΠΠΑ, έχουν διαπιστωθεί από το Συμβούλιο ως νομικά πρόσωπα, οντότητες ή φορείς που βρίσκονται στην ιδιοκτησία ή ελέγχονται από πρόσωπα, οντότητες ή φορείς που αναφέρονται στο στοιχείο α).».
                           
                        
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 285 της 17.10.2012, σ. 1.
         
            (2)  Κανονισμός (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (ΕΕ L 134 της 20.5.2006, σ. 1).
         
            (3)  Απόφαση (ΚΕΠΠΑ) 2021/1990 του Συμβουλίου, της 15ης Νοεμβρίου 2021, για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία (βλ. σελίδα 10 της παρούσας Επίσημης Εφημερίδας).